**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PATALPŲ PANAUDOS MIGRACIJOS DEPARTAMENTUI PRIE LIETUVOS RESPUBLIKOS VIDAUS REIKALŲ MINISTERIJOS

2020 m. rugpjūčio 27 d. Nr. 34-501

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu ir 4 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. [5TS-169](https://teisineinformacija.lt/lazdijai/Default.aspx?Id=3&DocId=53502) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1, 6.1, ir 8.1 papunkčiais, atsižvelgdama į Lazdijų rajono savivaldybės administracijos direktoriaus 2020-08-26 sutikimą Nr.1-2451 „Dėl nekilnojamojo turto perdavimo Migracijos departamentui prie Lietuvos Respublikos vidaus reikalų ministerijos“, į Lazdijų rajono savivaldybės administracijos direktoriaus 2020 m. rugpjūčio 26 d. įsakymą Nr.10V- 748 „Dėl nekilnojamojo turto pripažinimo nereikalingu naudoti“ ir į Migracijos departamentui prie Lietuvos Respublikos vidaus reikalų ministerijos 2020-07-20 prašymą „Dėl Lazdijų rajono savivaldybės turto panaudos“, Lazdijų rajono savivaldybės taryba n u s p r e n d ž i a:

1. Leisti Lazdijų rajono savivaldybės administracijai (kodas 188714992) perduoti

neatlygintinai naudotis pagal panaudos sutartį 30 metų laikotarpiui Lazdijų rajono savivaldybei nuosavybės teise priklausančias, Lazdijų rajono savivaldybės administracijos patikėjimo teise valdomas negyvenamąsias patalpas: P-4 (14,47 m2), P-49 (10,94 m2) su dalimi bendrojo naudojimo patalpų P-1, P-2, P-3, P-64, P-65, P-66, P-68, P-69, P-70, kurių bendras perduodamas plotas – 8,37 m2, esančias administraciniame pastate, unikalus Nr. 5999-6000-6013, inventorinis Nr. 12022520315, įsigijimo vertė – 23 220,87 Eur, likutinė vertė (2020 m. rugpjūčio 13 d.) – 15 917,81 Eur, adresu: Lazdijos g. 5, Lazdijai, Migracijos departamentui prie Lietuvos Respublikos vidaus reikalų ministerijos (kodas 188610666), jo nuostatuose numatytai veiklai vykdyti.

2. Įpareigoti panaudos gavėją savo lėšomis atlikti reikalingą nekilnojamojo daikto, gauto panaudos pagrindais, einamąjį remontą.

3. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, su Migracijos departamentu prie Lietuvos Respublikos vidaus reikalų ministerijos pasirašyti 1 punkte nurodyto nekilnojamojo turto panaudos sutartį bei perdavimo ir priėmimo aktą.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. 8 656 07 519

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL PATALPŲ PANAUDOS MIGRACIJOS DEPARTAMENTUI PRIE LIETUVOS RESPUBLIKOS VIDAUS REIKALŲ MINISTERIJOS“ PROJEKTO

**AIŠKINAMASIS RAŠTAS**

2020-08-24

1. Lazdijų rajono savivaldybės tarybos sprendimo projektas „Dėl patalpų panaudos Migracijos departamentui prie Lietuvos Respublikos vidaus reikalų ministerijos“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu ir 4 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. [5TS-169](https://teisineinformacija.lt/lazdijai/Default.aspx?Id=3&DocId=53502) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1, 6.1, ir 8.1 papunkčiais, atsižvelgiant į Lazdijų rajono savivaldybės administracijos direktoriaus 2020-08-26 sutikimą Nr. 1-2451 „Dėl nekilnojamojo turto perdavimo Migracijos departamentui prie Lietuvos Respublikos vidaus reikalų ministerijos“, į Lazdijų rajono savivaldybės administracijos direktoriaus 2020 m. rugpjūčio 26 d. įsakymą Nr. 10V-748 „Dėl nekilnojamojo turto pripažinimo nereikalingu naudoti“ ir į Migracijos departamento prie Lietuvos Respublikos vidaus reikalų ministerijos 2020-07-20 prašymą „Dėl Lazdijų rajono savivaldybės turto panaudos“.
2. Šio projekto tikslas – leisti Lazdijų rajono savivaldybės administracijai (kodas 188714992)
3. perduoti neatlygintinai naudotis pagal panaudos sutartį 30 metų laikotarpiui Lazdijų rajono savivaldybei nuosavybės teise priklausančias, Lazdijų rajono savivaldybės administracijos patikėjimo teise valdomas negyvenamąsias patalpas P-4 (14,47 m2), P-49 (10,94 m2) su dalimi bendrojo naudojimo patalpų: P-1, P-2, P-3, P-64, P-65, P-66, P-68, P-69, P-70, kurių bendras perduodamas plotas – 8,37 m2, esančias administraciniame pastate, unikalus Nr. 5999-6000-6013, inventorinis Nr. 12022520315, įsigijimo vertė – 23 220,87 Eur, likutinė vertė (2020 m. rugpjūčio 13 d.) – 15 917,81 Eur, adresu: Lazdijos g. 5, Lazdijai, Migracijos departamentui prie Lietuvos Respublikos vidaus reikalų ministerijos (kodas 188610666), jo nuostatuose numatytai veiklai vykdyti. Įpareigoti panaudos gavėją savo lėšomis atlikti reikalingą nekilnojamojo daikto, gauto panaudos pagrindais, einamąjį remontą. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, su Migracijos departamentu prie Lietuvos Respublikos vidaus reikalų ministerijos pasirašyti 1 punkte nurodyto nekilnojamojo turto panaudos sutartį bei perdavimo ir priėmimo aktą.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus šį projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė